সন্দেহভাজন IS জঙ্গি মুসাকে আজ জেরা করবেন বাংলাদেশের গোয়েন্দারা। গতকালই কলকাতায় আসে বাংলাদেশের তিন সদস্যের গোয়েন্দা দল। বিশ্বভারতী ফার্স্ট প্যাসেঞ্জার থেকে গতমাসে মুসা ওরফে মসিউদ্দিনকে গ্রেফতার করে সিআইডি। লাভপুরের বাসিন্দা মুসাকে জেরায় হদিশ মেলে তার সঙ্গে বাংলাদেশের জঙ্গি সংগঠন JMB-র যোগাযোগ।
 ওয়েব ডেস্ক: সন্দেহভাজন IS জঙ্গি মুসাকে আজ জেরা করবেন বাংলাদেশের গোয়েন্দারা। গতকালই কলকাতায় আসে বাংলাদেশের তিন সদস্যের গোয়েন্দা দল। বিশ্বভারতী ফার্স্ট প্যাসেঞ্জার থেকে গতমাসে মুসা ওরফে মসিউদ্দিনকে গ্রেফতার করে সিআইডি। লাভপুরের বাসিন্দা মুসাকে জেরায় হদিশ মেলে তার সঙ্গে বাংলাদেশের জঙ্গি সংগঠন JMB-র যোগাযোগ। ২০১৫ সালের আগষ্ট মাসে আবু সুলেমান নামে এক ব্যক্তির সঙ্গে মালদাতে বৈঠক করে মুসা। গোয়েন্দাদের দাবি সুলেমান বাংলাদেশের এক শীর্ষ JMB নেতা। এরপরই মুসাকে হেফাজতে নেয় NIA.  JMB-র সঙ্গে মুসার যোগসাজশ আছে কিনা তা নিয়ে জেরা করতেই শহরে এলেন বাংলাদেশের গোয়েন্দারা।